
Ucraina lupta cu arme occidentale. Masina de razboi a Rusiei functioneaza 
pe componente occidentale 


Rusii si ucraienii duc un razboi din care castiga tehnologia occidentala 


Pe 19 august 2023, o racheta de croaziera rusa Iskander-K a lovit cu precizie 
teatrul orasului Cernihiv din estul Ucrainei, care gazduia o intalnire a 
producatorilor de drone in momentul atacului. Peste 140 de persoane au fost 
ranite si sapte au fost ucise. 

Fragmentele rachetei recuperate si analizate de expertii ucraineni au descoperit 
numeroase componente fabricate de producatorii americani(sistemul de navigatie). 


Efortul Rusiei de a produce semiconductori avansati si masini-unelte necesare pentru a-si 
alimenta baza industriala de aparare dateaza dinaintea razboiului actual si a facut-o sa 
depinda de importuri chiar si pe fondul instrainarii sale de Occident. 

Aproximativ 16.000 de persoane si companii rusesti au fost supuse unui mozaic de 
sanctiuni internationale si ordine de control al exporturilor impuse de o coalitie de 39 de 
tari. 


Dar sanctiunile nu au reusit sa opreasca fluxul de electronice si tehnologii avansate care 
ajung in Rusia, deoarece au fost create lanturi de aprovizionare noi si complicate prin tari 
terte precum Kazahstan, Turcia si Emiratele Arabe Unite, care nu fac parte din schema de 
control al exporturilor. 


O investigatie realizata de Nikkei Asia a constatat o crestere de zece ori a exportului de 
semiconductori din China si Hong Kong catre Rusia imediat dupa razboi - majoritatea 
provenind de la producatori americani. 


Datele comerciale rusesti disponibile pe scara larga releva o activitate intensa de 
importuri. Semiconductoare avansate in valoare de peste un miliard de dolari de la 
producatori americani si europeni au intrat in tara anul trecut, potrivit datelor clasificate 
ale serviciului vamal rusesc obtinute de Bloomberg. 


Acest lucru a creat un scenariu kafkian, noteaza Foreign Policy, in care armata ucraineana 
lupta cu arme occidentale impotriva unui arsenal rusesc care functioneaza, de asemenea, 
cu componente occidentale. 

Urmarirea comertului ilicit cu articole precum semiconductorii reprezinta o provocare 
exponential mai mare decat monitorizarea transporturilor de arme conventionale. 


,Atat Rusia, cat si China si, practic, toate armatele folosesc in sistemele lor un numar 
mare de componente electronice”, a declarat Chris Miller, autorul cartii ,Chip War: The 
Fight for the World’s Most Critical Technology”. , Toate armatele din lume se bazeaza pe 
acelasi lant de aprovizionare, care deserveste in principal electronicele de consum.” 


fn orasul rusesc Ijevsk, unde se afla fabrica care produce armele Kalasnikov, centrele 
comerciale sunt transformate in fabrici de drone, pe fondul unei cresteri a cheltuielilor 
pentru aparare care a ajutat economia tarii sa reziste la sanctiuni. Producatorii de 
armament au fost indemnati sa lucreze non-stop pentru a alimenta masina de razboi 
rusa, in timp ce apararea va reprezenta o treime din bugetul de stat in acest an. 


La fel ca multe dintre sistemele de armament ale Rusiei, dronele Lancet sunt pline de 
componente occidentale. Un raport publicat in decembrie de Institutul pentru Stiinta si 
Securitate Internationala, cu sediul la Washington, a constatat ca acestea contin mai 
multe piese de la producatori americani, elvetieni si cehi, inclusiv componente de 
procesare a imaginilor. 


Royal United Services Institute a analizat 27 de sisteme militare rusesti, inclusiv rachete 
de croaziera, complexe de razboi electronic si sisteme de comunicatii: toate aveau cel 
putin 450 de componente fabricate in strainatate. 

